Avis juridique important

|

31986L0214

Οδηγία 86/214/ΕΟΚ του Συμβουλίου της 26ης Μαΐου 1986 για την τροποποίηση της οδηγίας 79/117/ΕΟΚ περί απαγόρευσης της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 152 της 06/06/1986 σ. 0045 - 0045 Φινλανδική ειδική έκδοση: Κεφάλαιο 3 τόμος 21 σ. 0072  Σουηδική ειδική έκδοση: Κεφάλαιο 3 τόμος 21 σ. 0072

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 26ης Μαΐου 1986  για την τροποποίηση της οδηγίας 79/117/ΕΟΚ περί απαγορεύσεως της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες  (86/214/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής,  Εκτιμώντας:  ότι η οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 85/298/ΕΟΚ της Επιτροπής (2), απαιτεί από τα κράτη μέλη να μεριμνούν ώστε τα φυτοφαρμακευτικά προϊόντα που περιέχουν μία ή περισσότερες από τις δραστικές ουσίες που απαριθμούνται στο παράρτημα να μην μπορούν να διατεθούν στην αγορά ούτε να χρησιμοποιηθούν εκτός από ορισμένες προσωρινές παρεκκλίσεις·  ότι το άρθρο 6 παράγραφος 1 της εν λόγω οδηγίας προβλέπει ότι η Επιτροπή αποφασίζει ορισμένες τροποποιήσεις του παραρτήματος μετά από διαβούλευση ενδεχομένως με την επιστημονική επιτροπή για τα παρασιτοκτόνα, που ιδρύθηκε με την απόφαση 78/436/ΕΟΚ της Επιτροπής (3), και εφόσον επιληφθεί η μόνιμη φυτοϋγειονομική επιτροπή που ιδρύθηκε με την απόφαση 76/894/ΕΟΚ του Συμβουλίου (4)·  ότι το άρθρο 6 παράγραφος 2 της προαναφερόμενης οδηγίας περιορίζει την εφαρμογή της διαδικασίας αυτής σε μια περίοδο πέντε ετών από την 1η Ιανουαρίου 1981 αλλά προβλέπει ότι το Συμβούλιο, μετά από πρόταση της Επιτροπής, μπορεί να αποφασίσει με ομοφωνία την παράταση της διάρκειας εφαρμογής της διαδικασίας ή την κατάργηση κάθε περιορισμού κατά την εφαρμογή της·  ότι ο λόγος περιορισμού της εφαρμογής της εν λόγω διαδικασίας ήταν να δοθεί η δυνατότητα να ελέγχεται η λειτουργία της· ότι η αποκτηθείσα πείρα έδωσε θετικά αποτελέσματα και ότι πρέπει, κατά συνέπεια, να καταργηθεί ο περιορισμός,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το άρθρο 6 παράγραφος 2 της οδηγίας 79/117/ΕΟΚ καταργείται.  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 26 Μαΐου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 154 της 22. 5. 1985, σ. 48.  (3) ΕΕ αριθ. L 124 της 12. 5. 1978, σ. 16.  (4) ΕΕ αριθ. L 340 της 9. 12. 1976, σ. 25.